యష్ ఠాకూర్

యష్ ఠాకూర్ (జననం 28 డిసెంబర్ 1998) భారతీయ క్రికెటర్. ఆయన దేశీయ క్రికెట్‌లో విదర్భ తరపున ఆడుతున్నాడు, గతంలో ఇండియన్ ప్రీమియర్ లీగ్‌లో లక్నో సూపర్ జెయింట్స్ తరపున ఆడాడు. అతను 2017 ఫిబ్రవరి 25న 2016–17 విజయ్ హజారే ట్రోఫీలో విదర్భ తరపున లిస్ట్ ఏ అరంగేట్రం చేశాడు. యష్ ఠాకూర్ 2018 నవంబర్ 28న 2018–19 రంజీ ట్రోఫీలో విదర్భ తరపున ఫస్ట్-క్లాస్ అరంగేట్రం చేశాడు. ఆయన 2019 ఫిబ్రవరి 21న 2018–19 సయ్యద్ ముష్తాక్ అలీ ట్రోఫీలో విదర్భ తరపున ట్వంటీ20 అరంగేట్రం చేశాడు. ఆయన 2018 డిసెంబర్ 8న, 2021–22 విజయ్ హజారే ట్రోఫీ ప్రారంభ రోజున లిస్ట్ ఏ క్రికెట్‌లో తన మొదటి ఐదు వికెట్లను సాధించాడు.

యష్ ఠాకూర్ 2023 ఐపీఎల్‌ కి ముందు జరిగిన ఆటగాళ్ల వేలంలో లక్నో సూపర్ జెయింట్స్ అతన్ని 45 లక్షలకు కొనుగోలు చేయగా ఏప్రిల్ 3న చెన్నై సూపర్ కింగ్స్‌తో  జరిగిన మ్యాచ్‌లో ఐపీఎల్‌లోకి అడుగుపెట్టాడు.

యష్ ఠాకూర్ 2024 ఐపీఎల్‌లో గుజరాత్ టైటాన్స్‌తో జరిగిన మ్యాచ్‌లో యష్ ఠాకూర్ 5 వికెట్లు తీసిన తొలి బౌలర్‌గా నిలిచాడు. 

 మూలాలు 

వర్గం:భారతీయ క్రికెట్ క్రీడాకారులు
వర్గం:1998 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు